CELEX: 32020R0150
Language: lt
Date: 2020-02-04 00:00:00
Title: Komisijos Įgyvendinimo Reglamentas (ES) 2020/150 2020 m. vasario 4 d. dėl leidimo naudoti 6-fitazės, gautos iš Komagataella phaffii CGMCC 12056, preparatą kaip mėsinių viščiukų, dedeklinių ir veislinių vištaičių ir retesnių rūšių mėsinių, dedeklinių arba veislinių naminių paukščių lesalų priedą (leidimo turėtoja – bendrovė Andrés Pintaluba S.A.) (Tekstas svarbus EEE)

5.2.2020   
               
               
                  LT
               
               
                  Europos Sąjungos oficialusis leidinys
               
               
                  L 33/9
               
            
         KOMISIJOS ĮGYVENDINIMO REGLAMENTAS (ES) 2020/150
         2020 m. vasario 4 d.
         dėl leidimo naudoti 6-fitazės, gautos iš Komagataella phaffii CGMCC 12056, preparatą kaip mėsinių viščiukų, dedeklinių ir veislinių vištaičių ir retesnių rūšių mėsinių, dedeklinių arba veislinių naminių paukščių lesalų priedą (leidimo turėtoja – bendrovė „Andrés Pintaluba S.A.“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:
         
                     (1)
                  
                  
                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
                  
               
                     (2)
                  
                  
                     pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti 6-fitazės, gautos iš Komagataella phaffii CGMCC 12056, preparatą. Kartu su prašymu buvo pateikti duomenys ir dokumentai, kurių reikalaujama pagal minėto reglamento 7 straipsnio 3 dalį;
                  
               
                     (3)
                  
                  
                     prašymas pateiktas dėl leidimo naudoti 6-fitazės, gautos iš Komagataella phaffii CGMCC 12056, preparatą kaip mėsinių viščiukų, dedeklinių vištaičių ir retesnių rūšių mėsinių, dedeklinių arba veislinių naminių paukščių lesalų priedą, priskirtiną prie priedų kategorijos „zootechniniai priedai“;
                  
               
                     (4)
                  
                  
                     Europos maisto saugos tarnyba (toliau – Tarnyba) 2019 m. balandžio 2 d. nuomonėje (2) padarė išvadą, kad siūlomomis naudojimo sąlygomis 6-fitazės, gautos iš Komagataella phaffii CGMCC 12056, preparatas nedaro nepageidaujamo poveikio gyvūnų sveikatai, vartotojų saugai ar aplinkai. Ji taip pat padarė išvadą, kad šis priedas gali jautrinti kvėpavimo takus. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Ji padarė išvadą, kad šis priedas gali pagerinti fosforo pasisavinimą. Tarnyba nemano, kad reikia nustatyti konkrečius priežiūros po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;
                  
               
                     (5)
                  
                  
                     atlikus 6-fitazės, gautos iš Komagataella phaffii CGMCC 12056, preparato vertinimą nustatyta, kad Reglamento (EB) Nr. 1831/2003 5 straipsnyje numatytos leidimo išdavimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;
                  
               
                     (6)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 4 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2003 10 18, p. 29.
         
            (2)  EFSA Journal 2019; 17(4):5692.
      
      
         
            PRIEDAS
            
                        Priedo identifikavimo numeris
                     
                     
                        Leidimo turėtojo pavadinimas
                     
                     
                        Priedas
                     
                     
                        Sudėtis, cheminė formulė, aprašymas, analizės metodas
                     
                     
                        Gyvūno rūšis arba kategorija
                     
                     
                        Didžiausias amžius
                     
                     
                        Mažiausias kiekis
                     
                     
                        Didžiausias kiekis
                     
                     
                        Kitos nuostatos
                     
                     
                        Leidimo galiojimo terminas
                     
                  
                        Aktyvumo vienetai kilograme visaverčio pašaro, kurio drėgnis yra 12 %
                     
                  
                        
                           Zootechninių priedų kategorija. Funkcinė grupė: virškinimo stimuliatoriai.
                        
                     
                  
                        4a31
                     
                     
                        „Andrés Pintaluba S.A.“
                     
                     
                        6-fitazė
                        EB 3.1.3.26
                     
                     
                        
                           Priedo sudėtis
                        
                        6-fitazės (EC 3.1.3.26) preparatas,
                        gautas iš Komagataella phaffii CGMCC 12056, kurio mažiausias aktyvumas:
                        kieto pavidalo: 20 000  U (1)/g
                        Skysto pavidalo: 20 000  U/ml
                     
                     
                        Mėsiniai viščiukai
                        Dedeklinės ir veislinės vištaitės
                        Retesnių rūšių mėsiniai, dedekliniai arba veisliniai naminiai paukščiai
                     
                     
                        –
                     
                     
                        250 U
                     
                     
                         
                     
                     
                        
                                    1.
                                 
                                 
                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.
                                 
                              
                                    2.
                                 
                                 
                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedai ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.
                                 
                              
                     
                        2030 m. vasario 25 d.
                     
                  
                        
                           Veikliosios medžiagos apibūdinimas:
                        
                        6-fitazė, gauta iš Komagataella phaffii CGMCC 12056
                     
                  
                        
                           Analizės metodas
                            (2)
                        
                        Kiekybiniam fitazės aktyvumui pašaro priede nustatyti: kolometrinis metodas, pagrįstas fitazės fermentine reakcija, veikiančia fitatą (VDLUFA 27.1.4).
                        Kiekybiniam fitazės aktyvumui premiksuose nustatyti: kolometrinis metodas, pagrįstas fitazės fermentine reakcija, veikiančia fitatą (VDLUFA 27.1.3).
                        Kiekybiniam fitazės aktyvumui pašaruose nustatyti: kolometrinis metodas, pagrįstas fitazės fermentine reakcija, veikiančia fitatą (EN ISO 30024).
                     
                  
               (1)  1 vienetas – tai fermento kiekis, per minutę atpalaiduojantis 1 mikromolį neorganinio fosfato iš natrio fitato, esant 5,5 pH ir 37 °C temperatūrai.
            
               (2)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.